Mange drept i bombeangrep i Damaskus
Minst to mennesker ble drept i et bombeangrep mot et nabolag der mange tilhenger av president Bashar al-Assad bor, opplyser den syriske eksilgruppen Syrian Observatory for Human Rights. Det statlige nyhetsbyrået SANA skriver at tre ble drept, blant dem et tre år gammelt barn. Tidligere på dagen ble minst åtte mennesker drept i to angrep mot en politistasjon og et lokale som brukes av sikkerhetstjenesten, opplyser eksilgruppen. Innenriksdepartementet i landet sier at elleve personer døde i angrepene, seks av dem terrorister. Regimet i landet har helt siden borgerkrigen brøt ut for over to år siden omtalt opprørerne som terrorister.
Minst ti mennesker er blitt drept i tre bombeangrep i den syriske hovedstaden Damaskus.